**OZNAM O PRIJÍMACOM KONANÍ ŽIAKOV ZUŠ**

**NA ŠKOLSKÝ ROK 2020/2021.**

**Vážení rodičia, milí budúci žiaci ZUŠ!**

Podľa opatrenia Ministerstva školstva SR sa **prijímacie skúšky** do jednotlivých odborov základnej umeleckej školy v Tisovci (hudobného, výtvarného a tanečného) na školský rok 2020/21 budú môcť uskutočniť najskôr dva týždne po obnovení vyučovania na školách a to nasledovne:

 **Od 4. mája 2020 do 26. júna 2020** sa uskutočnia administratívne prijímacie skúšky bez osobnej účasti žiakov a ich zákonných zástupcov nasledovne:

* formou vypísania **prihlášky na štúdium** umiestnenej na webovej stránke školy. K tomu je potrebné stiahnuť si prihlášku zo stránky školy [www.zustisovec.edupage.org](http://www.zustisovec.edupage.org) (na prepojenie je treba použiť kombináciu Ctrl+klick), v sekcii „O škole“, stĺpci „Prijímačky“ pod názvom „Prihláška tlačivo“, vyplniť všetky potrebné údaje a následne ju doručiť do poštovej schránky, ktorá je umiestnená pri hlavnom vchode Základnej školy Dr. V. Clementisa, vpravo,
* formou vyplnenia **elektronickej prihlášky na štúdium,** ktorá sa nachádza v tej istej sekcii a stĺpci pod názvom „Elektronická prihláška“. Rýchly prístup na vyplnenie elektronickej prihlášky je nasledovný: <https://zustisovec.edupage.org/register/> (na prepojenie je treba použiť kombináciu Ctrl+klick).

Vyplnené prihlášky je potrebné doručiť do **26. júna 2020**.

O termíne prijímacích skúšok budete informovaní v predstihu. O ďalších aktuálnych opatreniach a rozhodnutiach Vás budeme informovať priebežne.

Ďakujeme Vám za Vašu priazeň aj v týchto ťažkých chvíľach a úprimne sa tešíme na spoločné stretnutie. Prajeme všetkým hlavne pevné zdravie, veľa trpezlivosti a chuti do umeleckého vzdelávania v novom, bezproblémovom školskom roku.

Mgr. Milan Matucha, DiS. art.